stanford-oval/wikipedia huggingface dataset:
เชิงเทิน
ประวัติ

เชิงเทินเป็นส่วนประกอบที่ใช้กันมาเป็นเวลาหลายพันปี ตัวอย่างแรกที่สุดเท่าที่ทราบคือที่ปราสาทเมดิเน็ต-อบูที่ธีบส์ (Thebes) ในอียิปต์ที่อ้างว่ามาจากป้อมในซีเรีย เชิงเทินใช้ในการก่อสร้างกำแพงรอบเมืองในอัสซีเรียที่เห็นได้จากภาพนูนจากนิมรัด (Nimrud) และที่อื่น ที่อื่นที่ยังเหลือร่องรอยให้เห็นอยู่บ้างก็ได้แก่ไมซีน (Mycenae) ในกรีซ และภาพบนแจกันกรีกโบราณ
โรมันโบราณในสมัยแรกใช้กำแพงเตี้ยที่ทำด้วยไม้แหลม  ในการก่อสร้างเชิงเทินที่ปอมเปอีก็มีการเพิ่มค้ำยันด้านใน เชิงเทินในสมัยกลางช่องกำแพงจะกว้างราวหนึ่งในสามของใบสอ ตัวใบสออาจจะมีช่องธนูที่เป็นรูปร่างหลายแบบที่อาจจะกลมหรือเป็นกางเขนขึ้นอยู่กับอาวุธที่ใช้ ใบสอสมัยต่อมาสามารถใช้ในการยิงด้วยปืนได้ ตั้งแต่คริสต์ศตวรรษที่ 13 ใบสอก็อาจจะมีหน้าต่างไม้ที่เปิดปิดได้เพื่อใช้ในการป้องกันเมื่อปิด
ช่องธนูมักจะใช้ในเชิงเทินของอิตาลีที่มักจะสร้างใบสอที่สูงพร้องกับที่คลุมตอนบน สถาปนิกของสิ่งก่อสร้างที่ใช้ในการยุทธการของอิตาลีออกแบบเชิงเทินที่เรียกว่า "เชิงเทินเกลป์และกิเบลลิเน" หรือ "เชิงเทินสวอลโลว์เทล" ที่เป็นปมรูปตัววีเหนือใบสอ ที่ดูคล้ายแตร ถ้าเป็นใบสอสี่เหลี่ยมธรรมดาก็เรียกว่า "เกลป์" ใบสอของมุสลิมและแอฟริกามักจะมีลักษณะกลม
เชิงเทินสร้างกันต่อมาในคริสต์ศตวรรษที่ 13 แต่จุดประสงค์เปลี่ยนไปเป็นสิ่งตกแต่งกำแพงตอนบนมากกว่าที่ใช้เป็นสิ่งป้องกันหรือต่อสู้ทางยุทธการ การใช้เชิงเทินจึงกลายเป็นส่วนประกอบของสิ่งตกแต่งแต่เพียงอย่างเดียวในสถาปัตยกรรมยุโรปในสมัยสถาปัตยกรรมแบบเพอร์เพ็นดิคิวลาร์ (perpendicular style) ที่ไม่แต่จะปรากฏในลักษณะกำแพงบังแต่ยังปรากฏเป็นหยักตกแต่งหน้าต่าง, ขอบหลังคา หรือฉาก หรือรอบตอนบนของปล่องไฟแบบสถาปัตยกรรมทิวดอร์
การตกแต่งที่ใช้ส่วนที่เป็นใบสอก็อาจจะใช้บนกำแพงบังส่วนที่เหนือจากบัวที่วิวัฒนาการมาเป็นดอกจิกสี่กลีบ (quatrefoil) หรือรูปแบบที่เป็นธรรมดากว่านั้นที่ตกแต่งด้วยใบไม้ดอกไม้หรือโล่
ดูเพิ่ม

ปราสาท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เชิงเทิน
ประเทศญี่ปุ่นใน พ.ศ. 2567

เหตุการณ์ที่เกิดขึ้นใน พ.ศ. 2567 (ค.ศ. 2024) ในประเทศญี่ปุ่น
ผู้นำ

จักรพรรดิ: สมเด็จพระจักรพรรดินารูฮิโตะ
นายกรัฐมนตรี:
ฟูมิโอะ คิชิดะ (พรรคจิมินโต; จนถึง 1 ตุลาคม)
ชิเงรุ อิชิบะ (พรรคจิมินโต; ตั้งแต่ 1 ตุลาคม)
เลขาธิการคณะรัฐมนตรี: ฮิโรกาซุ มัตสึโนะ
ประธานศาลฎีกา: ซาบูโอะ ทาคุระ
ประธานสภาผู้แทนราษฎร: ทาดาโมริ โอชิมา
ประธานราชมนตรีสภา: อากิโกะ ซันโต
ผู้นำ > ผู้ว่าราชการจังหวัด

จังหวัดไอจิ: ฮิเดอากิ โอมูระ
จังหวัดอากิตะ: โนริฮิซะ ซาตาเกะ
จังหวัดอาโอโมริ: ชิงโงะ มิมูระ
จังหวัดชิบะ: โทชิฮิโตะ คูมาไง
จังหวัดเอฮิเมะ: โทกิฮิโระ นากามูระ
จังหวัดฟูกูอิ: ทัตสึจิ ซึงิโมโตะ
จังหวัดฟูกูโอกะ: เซทาโร ฮัตโตริ
จังหวัดฟูกูชิมะ: มาซาโอะ อุจิโบริ
จังหวัดกิฟุ: ฮาจิเมะ ฟูรูตะ
จังหวัดกุมมะ: อิจิตะ ยามาโมโตะ
จังหวัดฮิโรชิมะ: ฮิเดฮิโกะ ยูซากิ
จังหวัดฮกไกโด: นาโอมิจิ ซูซูกิ
จังหวัดเฮียวโงะ: โมโทฮิโกะ ไซโตะ
จังหวัดอิบารากิ: คาซูฮิโกะ โออิงาวะ
จังหวัดอิชิกาวะ: มาซาโนริ ทานิโมโตะ
จังหวัดอิวาเตะ: ทากูยะ ทัซโซะ
จังหวัดคางาวะ: เคย์โซ ฮามาดะ
จังหวัดคาโงชิมะ: โคอิจิ ชิโอตะ
จังหวัดคานางาวะ: ยูจิ คูโรอิวะ
จังหวัดคูมาโมโตะ: อิคูโอะ คาบาชิมะ
จังหวัดโคจิ: เซจิ ฮามาดะ
จังหวัดเกียวโต: ทาคาโตชิ นิชิวากิ
จังหวัดมิเอะ: เอเกะ ซึซึกิ
จังหวัดมิยางิ: โยชิฮิโระ มูราอิ
จังหวัดมิยาซากิ: ชุนจิ โคโนะ
จังหวัดนางาโนะ: ชูอิจิ อาเบะ
จังหวัดนางาซากิ: โฮโดะ นากามูระ
จังหวัดนาระ: โชโงะ อาราอิ
จังหวัดนีงาตะ: ฮิเดโยะ ฮานาซึมิ
จังหวัดโออิตะ: คัตสึซาดะ ฮิโรเซะ
จังหวัดโอกายามะ: รีวตะ อิบารางิ
จังหวัดโอกินาวะ: เดนนี ทามากิ
จังหวัดโอซากะ: อิชิโร มัตสึอิ
จังหวัดซางะ: โยชิโนริ ยามางูจิ
จังหวัดไซตามะ: โมโตฮิโระ โอโนะ
จังหวัดชิงะ: ไทโซ มิกาซูกิ
จังหวัดชิมาเนะ: ทัตสึยะ มารุยามะ
จังหวัดชิซูโอกะ: เฮตะ คาวาคัตสึ
จังหวัดโทจิงิ: โทมิกาซุ ฟูกูดะ
จังหวัดโทกูชิมะ: คามง อีซูมิ
มหานครโตเกียว: ยูริโกะ โคอิเกะ
จังหวัดทตโตริ: ชินจิ ฮิราอิ
จังหวัดโทยามะ: ฮาติโระ นิตตะ
จังหวัดวากายามะ: โยชิโนบุ นิซากะ
จังหวัดยามางาตะ: มิเอโกะ โยชิมูระ
จังหวัดยามางูจิ: สึงูมาสะ มูราโอกะ
จังหวัดยามานาชิ: โคทาโระ นางาซากิ
เหตุการณ์ > มกราคม

1 มกราคม –
หกเขตในฮามามัตสึ, จังหวัดชิซุโอะกะ รวมถึงนากะ-คุ, มินามิ-คุ, ฮิกาชิ-คุ, นิชิ-คุ และ คิตะ-คุจะถูกยุบและแบ่งเป็นสองเขตใหม่ ได้แก่ ฮามานะ-คุ และ ชูโอะ-คุขึ้นแทน
เกิดเหตุแผ่นดินไหวในคาบสมุทรโนโตะที่จังหวัดอิชิกาวะ
2 มกราคม -  เหตุเครื่องบินชนกันบนทางวิ่งท่าอากาศยานฮาเนดะ: เกิดการชนกันที่ท่าอากาศยานฮาเนดะระหว่างเครื่องบินหน่วยยามฝั่งญี่ปุ่นที่ขนเสบียงช่วยเหลือทางมนุษยธรรมไปยังเหยื่อแผ่นดินไหวในนีงาตะและเครื่องบินแอร์บัส เอ350 ของเจแปนแอร์ไลน์ เที่ยวบินที่ 516 ต้นทางจากท่าอากาศยานชินชิโตเซะ ทำให้เครื่องบินทั้งสองลำถูกทำลาย ผู้โดยสารทั้ง 379 คนบนเครื่องบินของเจแปนแอร์ไลน์ได้รับการอพยพ อย่างไรก็ดี มีผู้บาดเจ็บ 14 คน
19 มกราคม -  ภารกิจส่งยาน SLIM ลงจอดบนพื้นผิวดวงจันทร์สำเร็จ ญี่ปุ่นกลายเป็นประเทศที่ 5 ที่ประสบความสำเร็จในการลงจอดบนพื้นผิวดวงจันทร์
เหตุการณ์ > กุมภาพันธ์

1 กุมภาพันธ์ – โทะโยะสุ เซนเคียวบันไร (Toyosu senkyakubanrai) สถานที่ท่องเที่ยวสมัยเอโดะ แลนด์มาร์คแห่งใหม่ของเขตโคโต กรุงโตเกียว เปิดทำการ
เหตุการณ์ > มีนาคม

14 มีนาคม –  ศาลสูงสุดเมืองซัปโปโรและศาลแขวงโตเกียวตัดสินว่าการไม่ยอมรับการแต่งงานเพศเดียวกันในญี่ปุ่นขัดต่อรัฐธรรมนูญ
16 มีนาคม –
การขยายเส้นทางรถไฟโฮกูริกุชิงกันเซ็ง จากเมืองคานาซาวะไปยังเมืองทสึรุกะ, จังหวัดฟูกูอิ เสร็จสมบูรณ์
สตูดิโอจิบลิ ได้เปิด "หุบเขาแม่มด" พื้นที่ใหม่ของสวนสนุกสตูดิโอจิบลิ (Ghibli Park) เมืองนากาคุเตะ จังหวัดไอจิ
20 มีนาคม – สำนักพระราชวังญี่ปุ่นออกแถลงการณ์ว่า เจ้าหญิงไอโกะ โทชิโนะมิยะ จะทรงเข้าทำงานที่สภากาชาดญี่ปุ่น ตั้งแต่เดือนเมษายนหลังทรงสำเร็จการศึกษาจากมหาวิทยาลัย โดยพระองค์จะยังปฏิบัติพระกรณียกิจในฐานะสมาชิกราชวงศ์ต่อไปและจะทรงสนับสนุนการบริการสาธารณะแก่สังคม
22 มีนาคม – สมเด็จพระจักรพรรดินารูฮิโตะและสมเด็จพระจักรพรรดินีมาซาโกะเสด็จพระราชดําเนินเยี่ยมพสกนิกรที่เมืองวาจิมะในคาบสมุทรโนโตะ ซึ่งได้รับผลกระทบจากแผ่นดินไหวที่คาบสมุทรโนโตะในเดือนมกราคม
26 มีนาคม – คณะรัฐมนตรีญี่ปุ่นมีมติอนุมัติให้ขายและส่งออกเครื่องบินรบไปยังประเทศอื่นได้
เหตุการณ์ > มีนาคม > เมษายน

1 เมษายน –  ​เมืองคาวางูจิในจังหวัดไซตามะใกล้กับโตเกียวกำหนดให้​เริ่มใช้ถังขยะหลายภาษา เพื่อรับมือกับชาวต่างชาติที่เพิ่มขึ้นเข้ามาในญี่ปุ่นโดยแสดงกฎพื้นฐานการคัดแยกและกำจัดขยะใน 7 ภาษา
8 เมษายน – นายกรัฐมนตรีฟูมิโอะ คิชิดะเยือนสหรัฐฯ อย่างเป็นทางการ นับเป็นการเยือนครั้งแรกของผู้นำญี่ปุ่นในรอบ 9 ปี​
21 เมษายน – นายกรัฐมนตรีฟูมิโอะ คิชิดะส่งเครื่องสักการะไปยังศาลเจ้ายาซูกูนิ
22 เมษายน –
เกาหลีใต้แสดงความไม่พอใจและประท้วงต่อกรณีนายกรัฐมนตรีฟูมิโอะ คิชิดะส่งเครื่องสักการะไปยังศาลเจ้ายาซูกูนิ
ประเทศจีนแสดงความไม่พอใจและประท้วงต่อกรณีนายกรัฐมนตรีฟูมิโอะ คิชิดะส่งเครื่องสักการะไปยังศาลเจ้ายาซูกูนิ
เหตุการณ์ > มีนาคม > พฤษภาคม

1 พฤษภาคม – เทศกาลใหญ่จัดขึ้นที่วัดคาวาซากิไดชิ เมืองคาวาซากิ จังหวัดคานางาวะ โดยจะจัดขึ้นทุกๆ 10 ปี จนถึงวันที่ 31 พฤษภาคม
21 พฤษภาคม – มาตรการด้านความปลอดภัยได้ดำเนินการเสร็จสิ้นบนถนนใกล้สถานีคาวากูจิโกะ ซึ่งมักเกิดจากนักท่องเที่ยวต่างชาติจำนวนมากขึ้นที่ถ่ายรูปร้านสะดวกซื้อที่มีภูเขาไฟฟูจิเป็นฉากหลัง ทำให้เกิดปัญหาจราจร ขยะและสภาพแวดล้อมที่มีสิ่งรบกวนบ่อยครั้ง หน่วยงานท้องถิ่นเมืองคาวากูจิโกะได้ติดตั้งฉากกั้นเพื่อบดบังทัศนียภาพของภูเขาไฟฟูจิ ซึ่งเป็นจุดที่นักท่องเที่ยวนิยม
เหตุการณ์ > มีนาคม > มิถุนายน

19 มิถุนายน – นายกรัฐมนตรีฟูมิโอะ คิชิดะ ประธานพรรคจิมินโต (พรรคเสรีประชาธิปไตย) และผู้นำฝ่ายค้าน ทำการอภิปรายกับหัวหน้าพรรคต่างๆในรัฐสภา ถือเป็นครั้งแรกในรอบสามปีที่งานนี้จัดขึ้นตั้งแต่เดือนมิถุนายน พ.ศ. 2564 ภายใต้การบริหารของโยชิฮิเดะ ซูงะและเป็นครั้งแรกภายใต้การบริหารของคิชิดะ โดยมาจากผู้แทนพรรคประชาธิปไตยตามรัฐธรรมนูญ เคนตะ อิซึมิ, ผู้แทนพรรคฟื้นฟูญี่ปุ่น โนบุยูกิ บาบะ, ประธานพรรคคอมมิวนิสต์ญี่ปุ่น (พรรคเคียวซันโต) โทโมโกะ ทามูระ และผู้แทนพรรคประชาธิปัตย์แห่งชาติ ยูอิจิโระ ทามากิ
22 – 29 มิถุนายน  – สมเด็จพระจักรพรรดินารูฮิโตะและสมเด็จพระจักรพรรดินีมาซาโกะเสด็จพระราชดําเนินเยือนสหราชอาณาจักร การเยือนครั้งนี้ตรงกับช่วงการเลือกตั้งทั่วไปของสหราชอาณาจักร
28 มิถุนายน – รัฐบาลญี่ปุ่นประกาศยุติการใช้ฟลอปปีดิสก์ในระบบดิจิทัลอย่างเป็นทางการ เพื่อปรับปรุงระบบราชการให้ทันสมัย
เหตุการณ์ > มีนาคม > กรกฎาคม

7 กรกฎาคม – การเลือกตั้งผู้ว่าการกรุงโตเกียว พ.ศ. 2567 – ยูริโกะ โคอิเกะชนะการเลือกตั้งและได้กลับมาดำรงตำแหน่งต่อเป็นผู้ว่ากรุงโตเกียวสมัยที่ 3
27 กรกฎาคม – เหมืองทองคำเกาะซาโดะในเมืองซาโดะ จังหวัดนีงะตะได้รับการจดทะเบียนเป็นมรดกทางวัฒนธรรมของโลกโดยยูเนสโก เหมืองทองคำซาโดะเป็นสถานที่แห่งแรกในจังหวัดนีงะตะที่ได้รับการขึ้นทะเบียนเป็นมรดกโลก
เหตุการณ์ > มีนาคม > สิงหาคม

14 สิงหาคม – นายกรัฐมนตรีฟูมิโอะ คิชิดะ ประกาศไม่ลงสมัครรับเลือกตั้งเพื่อชิงตำแหน่งหัวหน้าพรรคจิมินโต (LDP) ซึ่งมีกำหนดการจัดขึ้นในเดือนหน้า
เหตุการณ์ > มีนาคม > กันยายน

10 กันยายน –นัตสึโอะ ยามากูจิ ตัวแทนพรรคโคเมโตประกาศไม่ลงสมัครรับการเลือกตั้งผู้แทนครั้งต่อไปและจะลาออกจากตำแหน่งในการประชุมพรรคในวันที่ 28
เหตุการณ์ > ตุลาคม

1 ตุลาคม –  ชิเงรุ อิชิบะดำรงตำแหน่งนายกรัฐมนตรีญี่ปุ่นคนที่ 65
7 ตุลาคม – รถไฟคินเท็ตสึเริ่มให้บริการรถไฟเอนกประสงค์รุ่น 8A ใหม่
เหตุการณ์ > พฤศจิกายน

6 พฤศจิกายน – หิมะที่ปกคลุมภูเขาฟูจิในช่วงฤดูหนาวก่อตัวขึ้นครั้งแรกนับตั้งแต่มีการบันทึกครั้งแรกในปี พ.ศ. 2437 ซึ่งเป็นหิมะตกช้าที่สุดในรอบ 130 ปี
15 พฤศจิกายน – เจ้าหญิงยูริโกะ พระชายาในเจ้าชายทากาฮิโตะ สิ้นพระชนม์ สิริพระชันษา 101 ปี ทรงพระชนม์นาน 4 แผ่นดิน
ผู้เสียชีวิต > มีนาคม

1 มีนาคม – อากิระ โทริยามะ, นักวาดการ์ตูนมังงะ (เกิด ค.ศ. 1955)
4 มีนาคม – ทาราโกะ, นักแสดงและนักพากย์การ์ตูนหนูน้อยจอมซ่า มารุโกะจัง (เกิด ค.ศ. 1960)
ผู้เสียชีวิต > พฤศจิกายน

15 พฤศจิกายน – เจ้าหญิงยูริโกะ พระชายาในเจ้าชายทากาฮิโตะ (ประสูติ ค.ศ. 1923)
โทะโยะสุ เซนเคียวบันไรสถานที่ท่องเที่ยวใหม่แห่งกรุงโตเกียว
วัดคาวาซากิไดชิ
นายกรัฐมนตรีฟูมิโอะ คิชิดะ ประกาศไม่ลงสมัครรับเลือกตั้งและประกาศยุบสภา
ชิเงรุ อิชิบะได้รับเลือกโดยสภานิติบัญญัติแห่งชาติ
เชอร์ล็อค โฮล์มส์ ดับแผนพิฆาตโลก

| เชอร์ล็อค โฮล์มส์ ดับแผนพิฆาตโลก |
| --- | --- |
โปสเตอร์ภาพยนตร์
กำกับ: กาย ริตชี
เขียนบท: ไมเคิล โรเบิร์ต จอห์นสัน  แอนโทนี เพกแฮม ไซมอน คินเบิร์ก
บทภาพยนตร์: ไลโอเนล ไวแกรม   ไมเคิล โรเบิร์ต จอห์นสัน
สร้างจาก: ตัวละครโดย อาร์เทอร์ โคนัน ดอยล์
อำนวยการสร้าง: โจเอล ซิลเวอร์  ไลโอเนล ไวแกรม  ซูซาน ดาวนีย์ แดน ลิน
นักแสดงนำ: โรเบิร์ต ดาวนีย์ จูเนียร์  จู๊ด ลอว์  ราเชล แม็กอดัมส์  มาร์ก สตรอง  เอดดี้ มาร์แซน  เคลลี เรลลี  วิลเลียม โฮป
กำกับภาพ: ฟิลิปเป รูเซโล
ตัดต่อ: เจมส์ เฮอร์เบิร์ต
ดนตรีประกอบ: ฮันส์ ซิมเมอร์
บริษัทผู้สร้าง: วิลเลจโรดโชว์พิกเจอร์ส ซิลเวอร์พิกเจอร์ส วิแกรมโปรดักชันส์  
ผู้จัดจำหน่าย: Warner Bros. Pictures Roadshow Entertainment (ออสเตรเลียและนิวซีแลนด์)
วันฉาย: 24 ธันวาคม ค.ศ. 2009 (ประเทศไทย) 25 ธันวาคม ค.ศ. 2009  (สหรัฐอเมริกา)  26 ธันวาคม ค.ศ. 2009   (สหราชอาณาจักร) 
ความยาว: 128 นาที
ประเทศ: สหรัฐอเมริกา   สหราชอาณาจักร
ภาษา: อังกฤษ
ทุนสร้าง: 90 ล้านดอลลาร์สหรัฐ
ทำเงิน: 524 ล้านดอลลาร์สหรัฐ
ต่อจากนี้: เชอร์ล็อค โฮล์มส์ เกมพญายมเงามรณะ
ข้อมูลจาก IMDb
ข้อมูลจากสยามโซน
เชอร์ล็อค โฮล์มส์ ดับแผนพิฆาตโลก (อังกฤษ: Sherlock Holmes) เป็นภาพยนตร์ในปี ค.ศ. 2009 ดัดแปลงมาจากตัวละครในบทประพันธ์ชื่อเรื่องเดียวกันของเซอร์อาร์เทอร์ โคนัน ดอยล์ ภาพยนตร์กำกับโดยกาย ริตชี และมีโปรดิวเซอร์คือโจเอล ซิลเวอร์, ไลโอเนล ไวแกรม, ซูซาน ดาวนีย์ และแดน ลิน เขียนบทภาพยนตร์โดยไมเคิล โรเบิร์ต จอห์นสัน, แอนโทนี เพกแฮม และไซมอน คินเบิร์ก โดยยึดจากเนื้อเรื่องตัวละครของไลโอเนล ไวแกรม และโคนัน ดอยล์ โรเบิร์ต ดาวนีย์ จูเนียร์ รับบทเป็นเชอร์ล็อก โฮมส์ และจู๊ด ลอว์ รับบทเป็นนายแพทย์จอห์น วอตสัน
ภาพยนตร์ออกฉายในสหรัฐอเมริกาเมื่อวันที่ 25 ธันวาคม ค.ศ. 2009 และในวันที่ 26 ธันวาคม ค.ศ. 2009 ในสหราชอาณาจักรและแถบแปซิฟิก และเข้าฉายในประเทศไทย เมื่อวันที่ 24 ธันวาคม ในปีเดียวกัน
เรื่องย่อ

ในปี 1891 ณ กรุงลอนดอน เชอร์ล็อก โฮมส์ (โรเบิร์ต ดาวนีย์ จูเนียร์) ผู้มีชื่อเสียงในการเสาะหาความจริงในเบื้องลึกแห่งปริศนาสุดซับซ้อน ด้วยความช่วยเหลือจาก นายแพทย์จอห์น วอตสัน (จู๊ด ลอว์) ชื่อดังซึ่งหาผู้มีฝีมือทัดเทียมได้ยากในการไขคดีอาชญากรรมทุกรูปแบบ ไม่ว่าจะด้วยพลังแห่งการสังเกตอันเป็นเอกลักษณ์ ทักษะการอนุมานอันโดดเด่น หรือพลังหมัดอันรุนแรงของเขา
แต่พายุร้ายกำลังก่อตัวเหนือลอนดอน การข่มขู่ซึ่งไม่เหมือนกับอะไรทั้งหมดที่โฮมส์เคยเผชิญหน้ามาก่อน และเป็นความท้าทายที่เขากำลังมองหาอยู่พอดี หลังจากคดีฆาตกรรมโหดร้ายในพิธีกรรมอย่างต่อเนื่อง โฮมส์และวอตสันไปถึงทันเวลาช่วยชีวิตเหยื่อรายล่าสุด และเผยโฉมหน้าฆาตกร ลอร์ดแบล็กวุด (มาร์ก สตรอง) ซึ่งสร้างความหวาดกลัวให้กับทั้งบรรดาเพื่อนร่วมคุกและเหล่าผู้คุม กับการที่เขาดูเหมือนจะเชื่อมโยงกับพลังด้านมืด ได้เตือนโฮมส์ว่าความตายไม่มีอำนาจเหนือเขา และที่จริงแล้วการประหารนั้นจะเป็นไปตามแผนการของแบล็กวุด และเมื่อทุกอย่างเกิดขึ้น แบล็กวุดก็ทำตามสัญญา การฟื้นคืนชีพของเขาสร้างความตื่นตระหนกให้กับลอนดอนและความทึ่งให้กับสกอตแลนด์ยาร์ด แต่สำหรับโฮมส์แล้ว สิ่งที่เกิดขึ้นเป็นเกม พวกเขากำลังแข่งกับแผนการมฤตยูของแบล็กวุด โฮมส์ต้องกระโจนสู่โลกแห่งศาสตร์มืดและตกตะลึงกับเทคโนโลยีใหม่ๆ ที่ซึ่งตรรกะอาจเป็นอาวุธที่ดีสุดในการต่อสู้กับอาชญากรรมในบางครั้ง แต่หมัดฮุกขวาแม่น ๆ ก็มักจะช่วยไว้ได้เสมอ
นักแสดง

| บทบาท | นักแสดงเดิม  | พากย์ไทย  |
| --- | --- | --- |
| เชอร์ล็อก โฮมส์ | โรเบิร์ต ดาวนีย์ จูเนียร์ | จักรกฤษณ์ หาญวิชัย |
| นายแพทย์จอห์น วอตสัน | จู๊ด ลอว์ | ปิยะ ชำนาญกิจ |
| ไอรีน แอดเลอร์ | ราเชล แม็กอดัมส์ | กรณิการ์ ประภัสภักดี |
| ลอร์ดแบล็กวุด | มาร์ก สตรอง | เกรียงศักดิ์ เหรียญทอง |
| แมรี มอร์สตัน | เคลลี่ รีลลี่ย์ | ลัดดา สุขธาราจาร |
| นักสืบเลสตราด | เอ๊ดดี้ มาร์สัน | สกล รัตนพรหมมา |
| เซอร์ทอมัส | เจมส์ ฟ็อกซ์ | พีรศักดิ์ เกษร |
| ลอร์ดคาวเวิร์ด | ฮานส์ แม็ตธีสัน | บัญชา เหมะบุตร |
ภาคต่อ

เชอร์ล็อค โฮล์มส์ ดับแผนพิฆาตโลก มีภาคต่อเป็นภาค 2 ในชื่อว่า เชอร์ล็อค โฮล์มส์ เกมพญายมเงามรณะ (Sherlock Holmes: A Game of Shadows) จะเล่าถึงนักสืบเชอร์ล็อก โฮมส์ และเพื่อนสนิทอย่างนายแพทย์จอห์น วอตสัน กับการเผชิญหน้ากับตัวร้ายอย่างศาสตราจารย์เจมส์ มอริอาร์ตี (แสดงโดยแจเร็ด แฮร์ริส) ในภาคสองนี้ด้วย ซึ่งเข้าฉายในสหรัฐอเมริกาวันที่ 16 ธันวาคม พ.ศ. 2554 และเข้าฉายในประเทศไทย ในวันที่ 22 ธันวาคม พ.ศ. 2554
แหล่งข้อมูลอื่น

เว็บไซต์ทางการ (ไทย)
เว็บไซต์ทางการ (อังกฤษ)
วิกิคำคม มีคำคมที่กล่าวโดย หรือเกี่ยวกับ เชอร์ล็อค โฮล์มส์ ดับแผนพิฆาตโลก
Sherlock Holmes ที่อินเทอร์เน็ตมูวีเดตาเบส
Sherlock Holmes ที่บ็อกซ์ออฟฟิศโมโจ
เชอร์ล็อค โฮล์มส์ ดับแผนพิฆาตโลก ทางเว็บไซต์ สยามโซน
เซกเวย์

พาหนะส่วนบุคคลสองล้อทรงตัวเอง
| --- | --- |
เซกเวย์ x2 และ i2
ชนิด: เครื่องเคลื่อนย้ายส่วนบุคคล
ผู้ประดิษฐ์: ดีน คาเมน
เริ่มใช้: ค.ศ. 2001 (2001)
ผู้ผลิต: บริษัทเซกเวย์
รุ่น: i2 SE, x SE, miniPro, robot
เว็บไซต์: https://segway.com 
เซกเวย์ (อังกฤษ: Segway) เป็นอุปกรณ์เคลื่อนย้ายส่วนบุคคลสองล้อที่ทรงตัวได้เอง ประดิษฐ์โดยดีน คาเมน (Dean Kamen) เป็นเครื่องหมายการค้าจดทะเบียนของบริษัทเซกเวย์ เปิดตัวสู่ตลาดในปี ค.ศ. 2001 ในชื่อ เซกเวย์ เอชที (Segway HT) ต่อมาเปลี่ยนชื่อเป็น เซกเวย์ พีที (Segway PT) โดย HT เป็นอักษรย่อของ "human transporter" (เครื่องเคลื่อนย้ายมนุษย์) PT เป็นอักษรย่อของ "personal transporter" (เครื่องเคลื่อนย้ายส่วนบุคคล)
ไนน์บอต (Ninebot) บริษัทสตาร์ตอัพคู่แข่งด้วยหุ่นยนต์เคลื่อนย้านที่มีฐานในกรุงปักกิ่งได้เข้าซื้อกิจการของบริษัทเซกเวย์ในเดือนเมษายน ค.ศ. 2015 ทำให้บริษัทได้ขยายขอบเขตให้ครอบคลุมถึงอุปกรณ์เคลื่อนย้านอื่น ๆ  ในเดือนมิถุนายน ค.ศ. 2020 บริษัทประกาศว่าจะไม่มีการผลิตเซกเวย์ พีทีอีกต่อไป
ดูเพิ่ม

สกู๊ตเตอร์ (จักรยานยนต์)
แหล่งข้อมูลอื่น

เว็บไซต์ทางการ
Segway Certifications
วิกิมีเดียคอมมอนส์มีสื่อเกี่ยวกับ เซกเวย์
เซน (แก้ความกำกวม)

เซน หรือ เซ็น (อังกฤษ: ZEN) สามารถหมายถึง
เซน ศาสนาพุทธนิกายมหายาน ในประเทศญี่ปุ่น
เซน ชื่อตัวละครหลักในภาพยนตร์การ์ตูนเรื่อง สปิริตเต็ดอเวย์
เซน ชื่อตัวละครในเรื่อง เซน...สื่อรักสื่อวิญญาณ
เซน (หน่วยเงิน) หน่วยเงินย่อยของเงินริงกิตของมาเลเซีย โดย 1 ริงกิตมีค่า 100 เซน
เซน (ห้างสรรพสินค้า) อาคารย่อยในโครงการ เซ็นทรัลเวิลด์
เซน 2010 รายการโทรทัศน์ของช่อง 9 ผลิตโดยเครือเนชั่น
การลงลายมือชื่อ (เซ็น)
หน่วยความยาวเซนติเมตร ในภาษาพูดของคนไทยอาจพูดย่อๆว่าเซน
ปฏิภาณ หล่อเสถียร (เซน) นักร้องชาวไทย เป็นที่รู้จักจากการแข่งขันรายการ เดอะสตาร์ 6
หรือ อาจจะเขียนผิดจากคำว่า เซ็นต์ หรือคำว่า เซนต์
เซท โรเกิน

| เซท โรเกิน |
| --- | --- |
โรเกินใน ค.ศ. 2019
เกิด: เซท แอรอน โรเกิน  (1982-04-15) 15 เมษายน ค.ศ. 1982 (42 ปี) แวนคูเวอร์ รัฐบริติชโคลัมเบีย ประเทศแคนาดา
พลเมือง:  แคนาดา  สหรัฐ 
อาชีพ:  นักแสดง  นักแสดงตลก  ผู้เขียน  ผู้อำนวยการสร้างภาพยนตร์  ผู้กำกับ 
ปีปฏิบัติงาน: ค.ศ. 1999–ปัจจุบัน
คู่สมรส: ลอเรน มิลเลอร์ (สมรส 2011)
เซท โรเกิน (อังกฤษ: Seth Rogen; เกิด 15 เมษายน ค.ศ. 1982) เป็นนักแสดง นักแสดงตลก นักเขียนบทและโปรดิวเซอร์ภาพยนตร์ชาวแคนาดา โรเกินเริ่มอาชีพบันเทิงจากการทำสแตนด์อัปคอเมดี อยู่ 4 ปีในช่วงที่เขาเป็นวัยรุ่น เขาเป็นที่ 2 ในการแข่งขันตลกสมัครเล่นแวนคูเวอร์เมื่อเขาอายุ 16 ปี ขณะที่เขาอาศัยอยู่ในแคนาดาบ้านเกิด เขารับบทสมทบใน Freaks and Geeks หลังจากนั้นเขาจึงย้ายมาอยู่ในลอสแอนเจลิสสำหรบบทบาท แต่ Freaks and Geeks ก็ถูกยกเลิกไปหลังฤดูการแรก เขายังร่วมใน Undeclared ที่ยังจ้างเขาเป็นทีมงานเขียนบทด้วย
เขารับเป็นทีมเขียนบทในฤดูกาลสุดท้ายของ Da Ali G Show ที่ทำให้ทีมงานและตัวเขาได้รับการเสนอชื่อเข้าชิงรางวัลเอมมี เขาได้รับคำแนะนำจากผู้กำกับ จัดด์ อแพโทว์ ให้เดินหน้าด้านภาพยนตร์ โรเกินได้รับบทหลักและได้รับเครดิตในฐานะผู้ช่วยโปรดิวเซอร์ ในภาพยนตร์กำกับเรื่องแรกของอแพโทว์ เรื่อง The 40-Year-Old Virgin หลังจากได้รับคำชื่นชมในการแสดง ยูนิเวอร์แซลพิกเจอส์ ให้เขาแสดงนำในเรื่องต่อไปในผลงานกำกับของอแพโทว์เรื่อง Knocked Up
โรเกินแสดงในภาพยนตร์เรื่อง Donnie Darko, You, Me and Dupree, Zack and Miri Make a Porno, Fanboys และ Observe and Report และร่วมงานกับผลงานสร้างของอแพโทว์ใน The 40-Year-Old Virgin, Knocked Up, Superbad, Step Brothers, Pineapple Express, และ Funny People เขายังร่วมเขียนและร่วมแสดงใน Superbad ภาพยนตร์ตลกกึ่งชีวประวัติที่เคยเป็นหัวข้อข่าวในหลายปีก่อน ร่วมเขียนโดยโรเกินและอีแวน โกลด์เบิร์ก เขายังร่วมเขียนบทให้กับหนังตลกที่อแพโทว์ร่วมสร้าง ใน Drillbit Taylor นำแสดงโดยโอเวน วิลสัน เขายังได้ร่วมพากย์เสียงให้ใน เชร็ค 3, ตำนานสไปเดอร์วิก, ฮอร์ตัน กับ โลกจิ๋วมหัศจรรย์, กังฟูแพนด้า จอมยุทธ์พลิกล็อก ช็อคยุทธภพ และ มอนสเตอร์ ปะทะ เอเลี่ยน
เซซุโน เดลกาโด้

| เซซุโน เดลกาโด้ |
| --- | --- |
เกิด: 4 เมษายน พ.ศ. 2517
โซซิโน เดลกาโด (อังกฤษ: Zosimo Delgado) นักมวยสากลชาวฟิลิปปินส์ เกิดเมื่อ 4 เมษายน พ.ศ. 2517 สถิติการชก 22 ครั้ง ชนะ 17 (น็อค 11) แพ้ 5
ประวัติ

เซซุโน เดลกาโด เดลกาโดขึ้นชกมวยสากลครั้งแรกเมื่อ 30 มิถุนายน พ.ศ. 2537 ชนะน็อค โรเบิร์ต แคมโปส ยก 1 จากนั้นขึ้นชกชนะเป็นส่วนใหญ่ ก่อนจะเดินทางมาชิงแชมป์ PABA รุ่นซูเปอร์ฟลายเวทในไทยเมื่อ 28 สิงหาคม พ.ศ. 2541 แพ้น็อค ศรพิชัย พิษณุราชันย์ ยก 2 ไม่ได้แชมป์ จากนั้นกลับไปชกที่ฟิลิปปินส์ ชนะคะแนน แฟลช อีราแฮม ชนะรอย ทาราโซนา 2 ครั้ง และชนะน็อค นาร์ธาน บาร์เซโลนา ยก 1 แล้วจึงได้ชิงแชมป์ PABA รุ่นซูเปอร์ฟลายเวทในไทยอีกครั้งเมื่อ 17 ธันวาคม พ.ศ. 2542 แพ้คะแนน เมจิ ซีพียิม ไม่ได้แชมป์ จากนั้น เดลกาโดก็แขวนนวมไป
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์ฟลายเวทเมื่อ 28 สิงหาคม 2541 แพ้น็อค ศรพิชัย พิษณุราชันย์ ยก 2 ที่ ราชบุรี
ชิงแชมป์ PABA รุ่นซูเปอร์ฟลายเวทเมื่อ 17 ธันวาคม 2542 แพ้คะแนน เมจิ ซีพียิม
เซตว่าง

สัญลักษณ์แทนเซตว่าง
เซตว่าง (อังกฤษ: empty set) ในทางคณิตศาสตร์ และที่เจาะจงกว่าคือทฤษฎีเซตหมายถึง เซตเพียงหนึ่งเดียวที่ไม่มีสมาชิก หรือเรียกได้ว่ามีสมาชิก 0 ตัว เซตว่างสามารถเขียนแทนได้ด้วยสัญลักษณ์ "∅" หรือ " \emptyset " ซึ่งมีต้นกำเนิดมาจากอักษร Ø ในภาษาเดนมาร์กและภาษานอร์เวย์ เสนอโดยกลุ่มของ Nicolas Bourbaki (โดยเฉพาะ André Weil) ในปี ค.ศ. 1939   สัญกรณ์แบบอื่นที่นิยมใช้ตัวอย่างเช่น "{ }", "Λ" และ "0"
ทฤษฎีเซตเชิงสัจพจน์ (axiomatic set theory) ได้ตั้งสมมติฐานไว้ว่า เซตว่างจำเป็นต้องมีขึ้นเนื่องจากสัจพจน์ของเซตว่าง (axiom of empty set) บางครั้งเซตว่างก็ถูกเรียกว่าเป็น เซตนัลล์ (null set) แต่เซตนัลล์มีความหมายอื่นในเรื่องของทฤษฎีเมเชอร์ ดังนั้นจึงควรหลีกเลี่ยงในการใช้คำนี้
คุณสมบัติของเซตว่าง

∀A : ∅ ⊆ A
∀A : A ∪ ∅ = A
∀A : A ∩ ∅ = ∅
∀A : A × ∅ = ∅
∀A : A ⊆ ∅ ⇒ A = ∅
2∅ = {∅} (ดูเพิ่มที่ เซตกำลัง)
|∅| = 0 ดังนั้นเซตว่างเป็นเซตจำกัด
เซตนับได้

เซตนับได้ (อังกฤษ: countable set) คือเซตที่มีภาวะเชิงการนับ (จำนวนของสมาชิก) เหมือนกับบางเซตย่อยของเซตของจำนวนธรรมชาติ ในทางตรงข้าม เซตที่ไม่สามารถนับได้เรียกว่า เซตนับไม่ได้ (uncountable set) ศัพท์คำนี้นิยามโดยเกออร์ก คันทอร์ สมาชิกของเซตนับได้สามารถถูกนับจำนวนได้ในครั้งหนึ่ง ๆ ถึงแม้ว่าการนับนั้นจะไม่มีวันสิ้นสุดก็ตาม สมาชิกทุก ๆ ตัวของเซตจะถูกจับคู่กับจำนวนธรรมชาติจำนวนใดจำนวนหนึ่งในที่สุด
ผู้แต่งตำราบางท่านใช้ศัพท์ เซตนับได้ ว่าหมายถึงเซตที่มีภาวะเชิงการนับเหมือนกับเซตของจำนวนธรรมชาติ ความแตกต่างระหว่างนิยามสองนิยามนี้คือ เซตจำกัดจัดว่าเป็นเซตนับได้ภายใต้นิยามแรก ในขณะที่นิยามหลัง เซตจำกัดไม่ถือว่าเป็นเซตนับได้ เพื่อแก้ความกำกวมนี้ บางครั้งจึงใช้ศัพท์ว่า เซตนับได้เป็นอย่างมาก (at most countable set) สำหรับนิยามแรกและ เซตอนันต์นับได้ (countably infinite set) สำหรับนิยามหลัง นอกจากนี้ศัพท์ว่า denumerable set ก็ยังใช้ในความหมายของเซตอนันต์นับได้ หรือเซตนับได้ ในทางตรงข้ามก็ใช้คำว่า nondenumerable set คือเซตนับไม่ได้
นิยาม

เซต S จะเรียกว่า เซตนับได้ ถ้ามีฟังก์ชันหนึ่งต่อหนึ่ง f จาก S ไปยังจำนวนธรรมชาติ  \mathbb {N} =\{0,1,2,3,\ldots \}
ถ้า f เป็นฟังก์ชันทั่วถึง และกลายเป็นฟังก์ชันหนึ่งต่อหนึ่งทั่วถึง (เนื่องจาก f ได้นิยามให้เป็นฟังก์ชันหนึ่งต่อหนึ่งแล้ว) ดังนั้น S จะเรียกว่า เซตอนันต์นับได้
จากนิยามข้างต้นจะเห็นว่าศัพท์คำนี้มีความหมายไม่ครอบคลุม ผู้แต่งตำราบางท่านจึงใช้ศัพท์เซตนับได้อธิบายถึงเซตอนันต์นับได้แทน และไม่รวมเซตจำกัดเข้าไปด้วย
เชเรโปเวตส์

| เชเรโปเวตส์ Череповец |
| --- | --- |
นคร
โรงละครในเขตเมืองเก่า
   ธง ตราอาร์ม
ที่ตั้งของเชเรโปเวตส์ 
เชเรโปเวตส์ที่ตั้งของเชเรโปเวตส์แสดงแผนที่รัสเซียเชเรโปเวตส์เชเรโปเวตส์ (รัสเซีย)แสดงแผนที่รัสเซีย
พิกัด:  59°07′N 37°54′E﻿ / ﻿59.117°N 37.900°E﻿ / 59.117; 37.900
ประเทศ: รัสเซีย
หน่วยองค์ประกอบ: แคว้นโวลอกดา
สถาปนา: 4 พฤศจิกายน ค.ศ.[ต้องการอ้างอิง] 1777
จัดตั้งเป็นนคร: 1777
การปกครอง
 • องค์กร: สภานคร
 • นายกเทศมนตรี: วาดิม เจอร์มานอฟ
พื้นที่[ไม่แน่ใจ ]
 • ทั้งหมด: 120.9 ตร.กม. (46.7 ตร.ไมล์)
ความสูง: 130 เมตร (430 ฟุต)
ประชากร (สำมะโนครัวปี 2010)
 • ทั้งหมด: 312,310 คน
 • อันดับ: ที่ 59 ในปี 2010
 • ความหนาแน่น: 2,600 คน/ตร.กม. (6,700 คน/ตร.ไมล์)
สถานะการบริหาร
 • เขตย่อยของ: นครของเชเรโปเวตส์
 • เมืองศูนย์กลางทางการบริหารของ: เขตเชเรโปเวตสกี้, เมืองสำคัญของแคว้นในเชเรโปเวตส์
สถานะเทศบาล
 • เขตเมือง: เชเรโปเวตส์ เออร์บัน โอครูก
รหัสไปรษณีย์: 162600
รหัสโทรศัพท์: +7 8202
รหัส OKTMO: 19730000001
เว็บไซต์: www.cherinfo.ru
| ปี | ประชากร | ±% |
| --- | --- | --- |
| 1897 | 7,000 | —     |
| 1926 | 22,000 | +214.3% |
| 1939 | 32,000 | +45.5% |
| 1959 | 92,356 | +188.6% |
| 1970 | 188,348 | +103.9% |
| 1979 | 265,933 | +41.2% |
| 1989 | 310,463 | +16.7% |
| 2002 | 311,869 | +0.5% |
| 2010 | 309,298 | −0.8% |
| 2021 | 305,185 | −1.3% |
ที่มา: ข้อมุลสำมะโนประชากร
เชเรโปเวตส์ (รัสเซีย: Череповец, สัทอักษรสากล: [tɕɪrʲɪpɐˈvʲets]; อังกฤษ: Cherepovets) เป็นเมืองในแคว้นโวลอกดา สหพันธรัฐรัสเซีย ตั้งอยู่ทางตะวันตกของแคว้นและอยู่บนฝั่งของแม่น้ำเชคนา (สาขาของแม่น้ำวอลกา) และบนชายฝั่งของอ่างเก็บน้ำไรบินสค์ จากการสำรวจสำมะโนประชากรรัสเซีย ค.ศ. 2010 มีประชากร 312,310 คน ทำให้เป็นเมืองที่มีประชากรมากที่สุดในภูมิภาคนี้